**Zapisnik**

s 80. sjednice Učiteljskog vijeća održane 30. kolovoza 2021. godine u 9 sati u Dvorani Škole

Prisutni učitelji:

M. B., Z. B., A. B., G. C., M. M. G., G. I., T. J. B., S. M. Š., I. Š. T.

Dnevni red:

1.) Usvajanje zapisnika sa 79. sjednice UV,

2.) Izvješće o broju učenika nakon provedenih upisa,

3.) Rješavanje roditeljskih zamolbi,

4.) Nalaz AZOO od 9. srpnja 2021. godine,

5.) Poslovi koji prethode početku nastavne godine,

6.) Organizacija nastavne na početku nastavne godine 2021./22.,

7.) Novosti i aktualnosti,

8.) Razno.

Dnevni red je jednoglasno usvojen.

Ad 1.)

Zapisnik sa 79. sjednice UV je jednoglasno usvojen.

Ad 2.)

U prvi razred upisano je iz predškolskog ukupno 14 učenika od toga 1 na flautu, 1 na gitaru, 8 na klavir, 2 na klarinet, 2 na violini. 6 je direktno upisanih nakon prijemnih ispita (2 na klavir, 2 na gitaru, 1 na klarinet i 1 na violinu). Prvi razred ukupno broji 20 učenika. Ostalo je slobodno mjesto za 4 učenika flaute, 2 gitare i 2 oboe. Termini za novi prijemni ispit je četvrtak 2. rujna 2021. u 18 sati. Ispitna komisija G. I., S. M. Š. i M. B..

U predškolski program upisano je ukupno 9 učenika. Ravnatelj se obvezao promotivni materijal za upis novih učenika poslati učiteljicama 1. i 2. razreda OŠ početkom nastavne godine.

Ukupno je upisano 106 učenika od toga u 1. razred 20 učenika, u 2. razred 24 učenika, 3. razred 21 učenik, u 4. razred 13 učenika, 5 razred 11 učenika i u 6 razred 17 učenika.

Ad 3.)

Zaprimljene zamolbe roditelja:

A. D., preseljenje iz Splita, upisuje 2. razred glavni predmet glasovir.

N. B., prelazak iz GŠ Blagoje Bersa, upisuje 6. razred, glavni predmet glasovir, moli mjesto u klasi učiteljice T. J. B.

Učiteljsko vijeće jednoglasno prihvaća obje zamolbe. Učenik A. D. upisuje se u klasu učiteljice Z. B, učenik N. B. u klasu učiteljice T. J. B.

Ad 4.)

Ravnatelj je UV detaljno upoznao sa nalazom AZOO-a od 9. srpnja 2021. u slučaju žalbe roditelja učenika gitare 2. razreda, a u svezi zaključnih ocjena iz predmeta Solfeggia i Gitare. Osim mjera koji su u nalazu izrečene, viša savjetnica predlaže da se poništi zaključna ocjena iz solfeggia dobar i dade ocjena vrlo dobar. Isti je prijedlog odlukom Razrednog vijeća jednoglasno odbijen, a UV je to potvrdilo.

5.)

Potrebno je u toku ovog tjedna 30.8.-3.9.2021. sastaviti i ravnatelju dostaviti Godišnji plan i program učitelja, Plan stručnog usavršavanja učitelja i budžetiranje.

Razrednici trebaju učenike uvesti u e-Dnevnik.

Početak nastave je 6. rujna 2021. godine.

6.)

Kalendar školske godine 2021./2022. i isti za katoličke škole, učiteljima je dostavljen mailom kao i Pravilnik o načinima postupcima i elementima vrednovanja učenika u osnovnoj i srednjoj školi, Pravilnik o izmjenama i dopunama Pravilnika o načinima, postupcima i elementima vrednovanja učenika u osnovnim i srednjim školama.

U svezi organizacije nastavne dogovoreno je sljedeće:

* 1., 2., 3. i 4. razred ne nose maske, 5. i 6. razred nose maske na nastavi.
* po hodnicima i u čekaonici svi nose maske.
* u učionicama gdje se može postići razmak od 1,5 m ne nose se maske.
* Skupno muziciranje - zbor i orkestar će se grupirati na način da 3. i 4. razred budu jedna grupa, a 5. i 6. razred druga.
* u individualnoj nastavi nema 5 minuta za prozračivanje između satova u rasporedu, a za skupnu je 5 minuta između satova za prozračivanje prostorija.

Za sve navedeno ravnatelj se obvezao poslati pismeni upit nadležnom lokalnom stožeru CV.

7.)

Zbog promjene u satnici i novih tjednih zaduženja za školsku godinu 2021./22. razredništvo se dodjeljuje: S. M. Š. (2., 3. i 4. razred) i L. Č. (1., 5. i 6. razred).

Prijedlog učitelja teoretskog odjela je da se odvoje rasporedi učitelja skupne nastave, da ne rade u istoj smjeni iste dane (svoj stav su iznijeli G. C. i G. I.). Rasprava na taj prijedlog: S. M. Š. kao satničarka iznijela je sljedeće argumente: djeca bi morala dolaziti više puta tjedno, neki i do pet puta. Nije se baš dobro pokazalo prije par godina sa takvim smjenama, te je postavila pitanje rasporeda za predškolce. A. B. je postavio pitanje potrebe za takvim rasporedom jer se prošlogodišnji pokazao dosta dobrim s obzirom na situaciju sa pandemijom COVIDa19 te da treba razmotriti mogućnosti da se izbjegne dvokratni rad.

Zaključeno je da će satničarka u suradnji s učiteljima teoretskog odjela napraviti oglednu varijantu oba modela rasporeda, koje će predočiti ravnatelju.

Godišnja formacija svih djelatnika katoličkih škola u organizaciji Nacionalnog ureda HBK za katoličke škole biti će u Rijeci od 29.-30. travnja 2022. godine.

7. svibnja 2022. godine u Zadru će biti Smotra zborova i dramskih skupina osnovnih škola.

6. rujna 2021. godine sastanak ravnatelja katoličkih škola u Zadru s predsjednicom Nadbiskupijskog ureda za katoličke škole u Zadru oko dogovora mogućih zajedničkih projekata.

Prijedloge za školski kurikulum potrebno je poslati što prije (do kraja sljedećeg tjedna – 10. rujna 2021. godine).

Učiteljica S. M. Š. kao razrednik zamolila je kolege za ažurnost opravdavanja izostanaka učenika u e-Dnevniku.

8.)

Za potrebe učitelja nabaviti će se rokovnici, kalendari (katolički i obični), radni stol, ormar i montirati veliku školsku ploču (za potrebe teoretskog odjela i njihove nastave u Dvorani škole).

Sjednica razrednog vijeća završila u 11:45

KLASA: 003-07/21-01/23

URBROJ: 2198-1-47-21-02

Zadar, 30. kolovoza 2021. godine

Zapisničarka:

Z. B.